﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net RUGĂCIUNEA SFÂNTULUI IOAN GURĂ DE AUR Nu sunt vrednic, Stapâne Doamne, ca sa intri sub acoperamântul sufletului meu: ci deoarece Tu, ca un iubitor de oameni, vrei sa locuiesti întru mine, îndraznind ma apropriu Porunceste si voi deschide portile care Tu singur le-ai facut, si intra cu iubirea de oameni, asa cum esti; intra si vei lumina cugetul meu cel întunecat Cred ca vei face-o aceasta, pentru ca nu Te-ai ferit de pacatoasa care a venit la Tine cu lacrimi, nici ai lepadat pe vamesul care s-a pocait, nici pe tâlharul care a cunoscut împaratia Ta nu l-a alungat, nici pe prigonitorul cel ce s-a pocait nu l-a lasat precum era, ci pe toti care au alergat cu pocainta la Tine i- ai însirat în ceata prietenilor Tai: cel ce singur esti binecuvântat, totdeauna, acum si pururea, si în nemarginitii veci Amin PROGRAMUL LITURGIC IN SĂPTĂMÂNA 14 - 20 NOIEMBRIE 2016 Marți 15 NOIEMBRIE: ÎNCEPUTUL POSTULUI NAȘTERII DOMNULUI ACATISTUL SFÂNTULUI CUVIOS PAISIE DE LA NEAMȚ – ora 6 00 PM Vineri 18 NOIEMBRIE: TAINA SFÂNTULUI MASLU – ora 6 30 PM Sâmbătă19 NOIEMBRIE : UTRENIE, SFÂNTA LITURGHIE ȘI PARASTAS – ora 8 30 AM VECERNIE – ora 6 00 PM Duminică 20 NOIEMBRIE UTRENIE, SFÂNTA LITURGHIE – ora 8 30 AM EVANGHELIA DIN DUMINICA A 25 - A DUPA RUSALII n vremea aceea a venit la Iisus un învăţător de lege, ispitindu-L şi zicând: Învăţătorule, ce să fac ca să moştenesc viaţa de veci? Dar Iisus a zis către el: Ce este scris în Lege? Cum citeşti în ea? Iar el, răspunzând, a zis: „Să iubeşti pe Domnul Dumnezeul tău din toată inima ta şi din tot sufletul tău şi din toată puterea ta şi din tot cugetul tău, iar pe aproapele tău, ca pe tine însuţi” Atunci Iisus i-a zis: Drept ai răspuns; fă aceasta şi vei fi viu Dar el, voind să se îndreptăţească pe sine, a zis către Iisus: Şi cine este aproapele meu? Iar Iisus, răspunzând, a zis: Un om cobora de la Ierusalim la Ierihon, şi a căzut între tâlhari, care, după ce l-au dezbrăcat şi l-au rănit, au plecat lăsându-l aproape mort Din întâmplare, un preot cobora pe calea aceea şi, văzându-l, a trecut pe alături De asemenea şi un levit, ajungând în acel loc, venind şi văzând, a trecut pe alături Iar un samarinean, mergând pe cale, a venit la el şi, văzându-l, i s-a făcut milă şi, apropiindu-se, i-a legat rănile, turnând pe ele untdelemn şi vin; apoi, punându-l pe asinul său, l-a dus la o casă de oaspeţi şi a purtat grijă de el Iar a doua zi, scoţând doi dinari, i-a dat gazdei şi i-a zis: Ai grijă de el şi ce vei mai cheltui, eu, când mă voi întoarce, îţi voi da Deci, care dintre aceştia trei ţi se pare că a fost aproapele celui căzut între tâlhari? Iar el a răspuns: Cel care a făcut milă cu el Şi Iisus i-a zis: Mergi şi fă şi tu asemenea (LUCA 10, 25 - 37) Preot Paroh Marius DanielmDumitrescu „Îți mulțumesc că ai fost împreună cu mine, chiar și numai la aceste semafoare” În centrul Tesalonicului mașinile vin și pleacă Motocicletele fac manevre printre mașinile care au umplut străzile orașului, încercând să ajungă mai repede la destinația lor Autobuzele orașului sunt pline de lume Orașul e plin de oameni de diferite vârste care lucrează, care caută de lucru, care merg la cumpărături, la o cafea, la școli și facultăți Zgomotul orașului este amplificat de claxoane, de zgomotul tobelor de eșapament, de discuțiile oamenilor, de telefoanele mobile care sună ciudat și insistent Semaforul este roșu Geamul unei mașini este coborât, iar tânărul care stă la volan se desfătează de vacarmul armonios al orașului său Radioul cântă încet Tânărul ascultă cântări bizantine, care Îl laudă pe Domnul, care cer mila Lui și care Îl slavoslovesc El însuși este psalt la una din bisericile orașului Semaforul este încă roșu Alături de el vine un taxi Are și el geamul coborât Nu este nici un călător înăuntrul, ci numai taximetristul, de vârstă mijlocie Tine ușor volanul cu o mână, iar cu cealaltă parcă ar arăta spre cer Ochii săi privesc în sus, nu se uită la semafor Gura i se mișcă; spune ceva Nu! Nu vorbește la mobil Tânărul încearcă să absoarbă cuvintele lui Semaforul se face verde Claxonează din spatele lui și trebuie să plece Dar la următorul semafor iarăși se găsesc alături Cu geamurile coborâte, respiră amândoi același aer și ascultă același zgomot Dar ce tot spune acest taximetrist? Îl privește cu insistență, încercând să prindă cuvintele cu ochii Închide repede radioul Acum îl poate auzi curat Taximetristul cu glas, fără să se rușineze, rostește: „Doamne Iisuse Hristoase, miluiește-mă pe mine, păcătosul!” Iarăși și iarăși aceeași rugăciune Uneori o spune cu glas tare, alteori încet Semaforul se face verde Pleacă, dar iarăși se opresc unul lângă altul la următorul semafor Taximetristul se pierduse în rugăciune Nu privește nici în stânga, nici în dreapta Nu caută clienți, ci singurul lucru pe care-l face este să rostească rugăciunea Un metanier mic apare dintr-odată în mâna sa Pare că a plecat din oraș, deși se află în centrul lui Tânărul îl observă fără grai, fără suflare, ca și cum ar vedea un oarecare pustnic din pustie care a fost aruncat în mijlocul orașului Geamurile fiind coborâte, auzea cum rugăciunea se rostea ritmic Unul cu motocicleta se oprește lângă el Casca sa nu-l împiedică să audă și el rugăciunea Se întoarce spre taximetrist și-l privește cu insistență, ca și cum ar privi la un nebun care-și face nebuniile lui Motociclistul îl ia în râs, îi adresează o vorbă jignitoare și pleacă Dar taximetristul privește numai înainte Își închide ochii Aude totul, dar parcă nu aude nimic Așteaptă să fie claxonat din spate, ca să-și deschidă ochii și să plece „Doamne Iisuse Hristoase, miluiește-mă pe mine, păcătosul!” Semaforul se face verde Mașinile claxonează, dar taxiul nu se mișcă, ci rămâne pe loc ca un paraclis care nu se deplasează, ci numai îi trimite pe închinătorii lui la Cer Nici tânărul de lângă el nu pleacă Nu vrea să plece, până ce nu pleacă și taximetristul Rămân amândoi în mijlocul orașului Unul rugându-se neîncetat, iar celălalt făcându-se părtaș, numai prin vederea priveliștii, la Harului pe care-l primește primul Ochii taximetristului se deschid Introduce maneta în viteza întâi, dar înainte de apăsa accelerația, își întoarce capul spre tânărul, care-l privea cu uimire În sfârșit, ochii celor doi s-au întâlnit, cu geamurile larg deschise, la fel și cu inimile lor În mijlocul zgomotului orașului, în mijlocul ocărilor și înjurăturilor pentru întârziere, în zgomotul claxonărilor celor grăbiți, a tobelor de eșapament, a sunetelor mobilelor, a batjocurilor celor de lângă el, se oprește și nu mai rostește rugăciunea Se oprește ca să spună ceva tânărului, înainte de a-l pierde pentru totdeauna: „Îți mulțumesc că ai fost împreună cu mine, chiar și numai la aceste semafoare” I-a zâmbit ca și cum l-ar fi îmbrățișat și a apăsat accelerația Strada este goală și taxiul s-a pierdut Tânărul însă a rămas acolo Semafor s-a făcut din nou roșu A rămas iarăși singur, cu geamul deschis Lângă el s-a oprit o mașină, în care două tinere ascultă o muzică laică, zgomotoasă Le-a văzut, l-au văzut și ele, însă nici o comuniune Și-a întors capul înainte și și-a închis ochii, spunând în sinea sa: „Ce oameni există!” Oameni care lucrează pentru o bucată de pâine și se roagă ca și pustnicii Oameni din orașe care trăiesc ca asceții Oameni obișnuiți care trăiesc stări mai presus de lume în taxiul lor, în magazinul lor, la munca lor, la casa lor Deja orașul a primit altă înfățișare în ochii lui Seamănă cu refugiu de Sfinți, ca o arenă duhovnicească Deja respiră un alt aer, plin de oxigen dumnezeiesc „Doamne Iisuse Hristoase, miluiește-mă pe mine, păcătosul!”, a început să rostească și el Și semaforul s-a făcut verde…